CELEX: C2006/224/01
Language: el
Date: 2006-09-16 00:00:00
Title: Υπόθεση C-4/03: Απόφαση του Δικαστηρίου (πρώτο τμήμα) της 13ης Ιουλίου 2006 [αίτηση του Oberlandesgericht Düsseldorf (Γερμανία) για την έκδοση προδικαστικής αποφάσεως] — Gesellschaft für Antriebstechnik mbH & Co. KG (GAT) κατά Lamellen und Kupplungsbau Beteiligungs KG (LuK) (Σύμβαση των Βρυξελλών — Άρθρο 16, σημείο 4 — Διαφορές σε θέματα καταχωρίσεως ή κύρους των διπλωμάτων ευρεσιτεχνίας — Αποκλειστική διεθνής δικαιοδοσία του δικαστηρίου του τόπου καταθέσεως ή καταχωρίσεως — Αγωγή για την αναγνώριση αντιποιήσεως — Ζήτημα του κύρους του διπλώματος ευρεσιτεχνίας τεθέν παρεμπιπτόντως)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/1
            
         Απόφαση του Δικαστηρίου (πρώτο τμήμα) της 13ης Ιουλίου 2006 [αίτηση του Oberlandesgericht Düsseldorf (Γερμανία) για την έκδοση προδικαστικής αποφάσεως] — Gesellschaft für Antriebstechnik mbH & Co. KG (GAT) κατά Lamellen und Kupplungsbau Beteiligungs KG (LuK)
   (Υπόθεση C-4/03) (1)
   
   (Σύμβαση των Βρυξελλών - Άρθρο 16, σημείο 4 - Διαφορές σε θέματα καταχωρίσεως ή κύρους των διπλωμάτων ευρεσιτεχνίας - Αποκλειστική διεθνής δικαιοδοσία του δικαστηρίου του τόπου καταθέσεως ή καταχωρίσεως - Αγωγή για την αναγνώριση αντιποιήσεως - Ζήτημα του κύρους του διπλώματος ευρεσιτεχνίας τεθέν παρεμπιπτόντως)
   (2006/C 224/01)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Düsseldorf
   Διάδικοι στη διαδικασία της κύριας δίκης
   Gesellschaft für Antriebstechnik mbH & Co. KG (GAT)
   κατά
   Lamellen und Kupplungsbau Beteiligungs KG (LuK)
   Αντικείμενο της υποθέσεως
   Αίτηση για την έκδοση προδικαστικής αποφάσεως — Oberlandesgericht Düsseldorf — Ερμηνεία του άρθρου 16, σημείο 4, της Συμβάσεως των Βρυξελλών — Αποκλειστική διεθνής δικαιοδοσία «σε θέματα κύρους των διπλωμάτων ευρεσιτεχνίας» — Εμπίπτει ή όχι στα θέματα αυτά αγωγή διαπιστώσεως της προσβολής (ή αντίστοιχα της μη προσβολής) διπλώματος ευρεσιτεχνίας κατά την εκδίκαση της οποίας προβάλλεται από διάδικο η έλλειψη κύρους του διπλώματος
   Διατακτικό της αποφάσεως
   Το Δικαστήριο αποφασίζει:
   Το άρθρο 16, σημείο 4, της Συμβάσεως της 27ης Σεπτεμβρίου 1968 για τη διεθνή δικαιοδοσία και την εκτέλεση αποφάσεων σε αστικές και εμπορικές υποθέσεις, όπως τροποποιήθηκε για τελευταία φορά με τη Σύμβαση της 29ης Νοεμβρίου 1996 για την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, έχει την έννοια ότι ο κανόνας περί αποκλειστικής διεθνούς δικαιοδοσίας που αυτό εξαγγέλλει καλύπτει όλες τις διαφορές σχετικά με την καταχώριση ή το κύρος διπλώματος ευρεσιτεχνίας, ανεξαρτήτως του αν το ζήτημα τίθεται στα πλαίσια ασκήσεως αγωγής ή προβολής ενστάσεως.
   
      (1)  ΕΕ C 55 της 8.3.2003.